चैंपियंस ट्रॉफी में सबसे ज्यादा विकेट लेने वाले गेंदबाज — फिर भी
Home आईसीसी चैंपियंस ट्रॉफी 2017 चैंपियंस ट्रॉफी में सबसे ज्यादा विकेट लेने वाले गेंदबाज
चैंपियंस ट्रॉफी में सबसे ज्यादा विकेट लेने वाले गेंदबाज
भारत में क्रिकेट की दीवानगी लोगों के सिर चढ़ कर बोलती है। चैंपियंस ट्रॉफी शुरू होने से पहले वार्मअप मैचों को लेकर भी लोगों में काफी उत्साह देखने को मिल रहा है। वर्षा से बाधित पहले वार्मअप मैच में भारत ने न्यूजीलैंड को 45 रन से हरा दिया। यह लो स्कोरिंग मैच था। इसमें बल्लेबाजों ने नहीं, गेंदबाजों ने अपना जलवा दिखाया। क्रिकेट में मुख्य रूप से 3 पक्ष होते हैं- बल्लेबाजी, गेंदबाजी और क्षेत्ररक्षण।
हर पक्ष का इसमें समान महत्त्व है लेकिन ज्यादातर मौकों पर जीते हुए मैच का श्रेय बल्लेबाजों के पक्ष में जाता है और गेंदबाजों के हिस्से में कम ही चर्चाएं आती हैं। टी-20 के अस्तित्व में आने से गेंदबाजों को और मुश्किलों का सामना करना पड़ रहा है। इन सबके बावजूद चैंपियंस ट्रॉफी के इतिहास में कुछ ऐसे गेंदबाज भी आए हैं जिन्होंने अपने दम पर न सिर्फ मैच जिताया है बल्कि अपने बेहतरीन प्रदर्शन से खूब चर्चाएं भी बटोरीं। आइए ऐसे कुछ गेंदबाजों के बारे में जानते हैं।
ये भी पढ़े: चैंपियंस ट्रॉफी में सबसे ज्यादा रन बनाने वाले बल्लेबाज
काइल मिल्स (28 विकेट): सबसे पहले स्थान पर नाम आता है न्यूजीलैंड के काइल मिल्स का, जिन्होंने चैंपियंस ट्रॉफी के अब तक के इतिहास में 17.25 की औसत से सबसे ज्यादा 28 विकेट चटकाए है। मिल्स ने कुल 17 मैचों की 15 पारियों में 4.29 की इकॉनमी से रन देते हुए ये कारनामा किया है। मिल्स ने सर्वश्रेष्ठ प्रदर्शन 16 जून 2013 को कार्डिफ में इंग्लैंड के खिलाफ खेले गए मैच में किया जिसमें उन्होंने 4.3 ओवर में 30 रन देकर 4 विकेट झटके थे।
मुथैया मुरलीधरन (24 विकेट): दूसरे स्थान पर हैं विश्व के सबसे सफल और महान गेंदबाज मुथैया मुरलीधरनस्था। स्पिन के जादूगर मुरलीधरन ने 3.60 की बेहतरीन इकॉनमी से गेंदबाजी करते हुए 20.16 की औसत से 24 विकेट लिए हैं। 2002 में नीदरलैंड के खिलाफ उन्होंने 5.3 ओवर में 15 रन देकर 4 विकेट लिए थे, जो चैंपियंस ट्रॉफी में उनका सर्वश्रेष्ठ प्रदर्शन है।
ये भी पढ़े: अपने पहले वनडे मैच में शतक लगाने वाले बल्लेबाज
लसिथ मलिंगा (22 विकेट): तीसरे न पर श्रीलंका के ही तेज गेंदबाज लसिथ मलिंगा का नाम आता है। मलिंगा ने अब तक 13 मैचों की 13 पारियों में 26.68 की औसत से 22 विकेट हासिल किए हैं। 9 जून 2013 में न्यूजीलैंड के खिलाफ 10 ओवर में 34 रन देकर लिए 4 विकेट चैंपियंस ट्रॉफी में उनका सर्वश्रेष्ठ प्रदर्शन है।
ब्रेट ली (22 विकेट): चौथे स्थान पर हैं ऑस्ट्रेलिया के तेज गेंदबाज ब्रेट ली, जिन्होंने 16 मैचों की 15 पारियों में 26.86 की औसत से 4.79 की इकॉनमी से रन देते हुए 22 विकेट लिए हैं। इस टूर्नामेंट में इनका सर्वश्रेष्ठ प्रदर्शन 38 रन देकर 3 विकेट है।
Previous articleश्रद्धा कपूर और अर्जुन कपूर की फिल्म ‘हाफ गर्लफ्रेंड’ ने मारी हाफ सेंचुरी, पढ़े पूरी खबर
Next articleधोखे और आत्मविश्वास